pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาล เดินหน้าศึกษาแลนด์บริดจ์ เชื่อมทะเลชุมพร-ระนอง
วันอาทิตย์ที่ 11 ตุลาคม 2563
รัฐบาล เดินหน้าศึกษาแลนด์บริดจ์ เชื่อมทะเลชุมพร-ระนอง
รัฐบาล เดินหน้าศึกษาแลนด์บริดจ์ เชื่อมทะเลชุมพร-ระนอง
เมื่อวันที่ 11 ต.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า รัฐบาลนําโดย พล.อ.ประยุทธ์ จันทร์โอชา นายกรัฐมนตรีและ รมว.กลาโหม เดินหน้าปรับโครงสร้างเศรษฐกิจ เน้นความเข้มแข็งของเศรษฐกิจฐานราก พึงพาตนเอง พร้อมมุ่งที่การลงทุนขนาดใหญ่ เพื่อเพิ่มขีดความสามารถในการแข็งขัน โดยขณะนี้กระทรวงคมนาคม กําลังทําการศึกษาโครงการสะพานเศรษฐกิจเชื่อมฝั่งทะเลอ่าวไทย-อันดามัน หรือ แลนด์บริดจ์ ระหว่างท่าเรือจังหวัดชุมพรกับท่าเรือจังหวัดระนอง ระยะทางประมาณ 130 กิโลเมตร คาดว่าจะช่วยย่นเวลาเดินทางของเรือสินค้าจากเส้นทางปกติได้กว่า 2 วัน
น.ส.ไตรศุลี กล่าวว่า สําหรับโครงการแลนด์บริดจ์ จะใช้เวลาศึกษาประมาณ 1 ปี ศึกษาแล้วจะสามารถเริ่มโครงการได้ภายใน 2 ปีครึ่ง จากแผนจะมีการสร้างท่าเรือน้ําลึก 2 ฝั่งทะเลอ่าวไทยและอันดามัน ที่จังหวัดชุมพรและระนอง เชื่อมต่อกันด้วยการสร้างเส้นทางขนส่งทางบก โดยมีทั้งรถไฟทางคู่ และทางหลวงพิเศษ(มอเตอร์เวย์) ซึ่งจะทําให้เรือสินค้าที่ใช้เส้นทางปกติ หันมาขนส่งเส้นทางนี้แทน คาดว่าจะส่งผลในทางด้านเศรษฐกิจมหาศาล ก่อให้เกิดการจ้างงานจํานวนมาก
ทั้งนี้ พล.อ.ประยุทธ์ ได้ให้แนวทางการศึกษาโครงการ โดยต้องดูอย่างสมบูรณ์ รอบคอบ ไม่ว่าจะเป็น ความคุ้มค่า ผลกระทบด้านสิ่งแวดล้อม และความเห็นของประชาชนในพื้นที่ โดยโครงการแลนด์บริดจ์ เป็นโครงการที่สอดคล้องกับแผนขับเคลื่อนการพัฒนาพื้นที่ระเบียงเศรษฐกิจภาคใต้อย่างยั่งยืน (Southern Economic Corridor: SEC) ที่ครอบคลุม 4 จังหวัดภาคใต้ตอนบน คือ ชุมพร ระนอง สุราษฎร์ธานี และนครศรีธรรมราช ซึ่งจะนําไปสู่การเชื่อมโยงการขนส่งและคมนาคมอย่างครบถ้วนต่อโครงการพัฒนาเศรษฐกิจพิเศษภาคตะวันออก (EEC) ด้วย
น.ส.ไตรศุลี กล่าวว่า ยุทธศาสตร์สําคัญของโครงการนี้ คือการเชื่อมโยงระหว่าง 2 ภูมิภาค คือการเชื่อมตะวันออกกลาง ซึ่งเป็นผู้ผลิตน้ํามัน ยุโรป ซึ่งเป็นตลาดสินค้าอุปโภคบริโภคขนาดใหญ่ ไปสู่เอเซียตะวันออก เช่น ญี่ปุ่น เกาหลีใต้ จีน ฯลฯ ซึ่งเปรียบเสมือนผู้บริโภคน้ํามันและโรงงานโลก โดยผ่านไทย โดยโครงการนี้มีแผนที่จะร่วมลงทุนระหว่างภาครัฐและเอกชน ซึ่งนายศักดิ์ สยาม ชิดชอบ รมว.คมนาคม ให้แนวทางการร่วมลงทุนว่า ภาคเอกชนที่สนใจต้องร่วมลงทุนทั้ง ท่าเรือน้ําลึก รถไฟทางคู่และมอเตอร์เวย์
-----------------------
รัฐบาลไทย-ข่าวทำเนียบรัฐบาล-‘จับกัง1’ลุยอุบลฯ มอบสิทธิประโยชน์ช่วยเหลือ ผู้ประกันตนที่ทุพพลภาพ มีขวัญกำลังใจดำรงชีวิต
วันอาทิตย์ที่ 11 ตุลาคม 2563
‘จับกัง1’ลุยอุบลฯ มอบสิทธิประโยชน์ช่วยเหลือ ผู้ประกันตนที่ทุพพลภาพ มีขวัญกําลังใจดํารงชีวิต
รัฐมนตรีสุชาติ ชมกลิ่น พร้อมด้วย ผู้ช่วยรัฐมนตรีประจํากระทรวงแรงงาน ลงพื้นที่อุบลราชธานี มอบเงินสิทธิประโยชน์ประกันสังคม ช่วยเหลือผู้ประกันตนที่ทุพพลภาพ จํานวน 2 ราย เป็นเงินมูลค่ากว่า 200,000 บาท พร้อมมอบสิ่งของเพื่อเป็นขวัญและกําลังใจในการดํารงชีวิต
เมื่อวันที่ 10 ตุลาคม 2563 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายพรศักดิ์ เจริญประเสริฐ ผู้ช่วยรัฐมนตรีประจําสํานักนายกรัฐมนตรี ปฏิบัติหน้าที่ประจํากระทรวงแรงงาน ลงพื้นที่จังหวัดอุบลราชธานี โดยมี นายศุภศิษย์ กอเจริญยศ รองผู้ว่าราชการจังหวัดอุบลราชธานี และหัวหน้าส่วนราชการสังกัดกระทรวงแรงงาน ให้การต้อนรับ เพื่อตรวจเยี่ยมให้กําลังผู้ประกันตน รวมทั้งติดตามคุณภาพชีวิต และมอบสิ่งของเพื่อเป็นขวัญและกําลังใจให้แก่ผู้ประกันตนที่ทุพพลภาพ จํานวน 2 ราย รายแรก คือ นายอาทิตย์ศักดิ์ แสงงาม อายุ 36 ปี อยู่บ้านเลขที่ 87 หมู่ 10 บ้านท่าช้างน้อย ต.ท่าช้าง อ.สว่างวีระวงศ์ จ.อุบลราชธานี เป็นผู้ประกันตนที่ทุพพลภาพเนื่องจากแขน ขาไม่มีแรง ตรวจพบเป็นโรคกล้ามเนื้ออักเสบ อาการปัจจุบันเหนื่อยง่าย สามารถช่วยเหลือตัวเองในกิจวัตรประจําวันได้ทุพพลภาพเมื่อวันที่ 1 กรกฎาคม 2559 มีสิทธิได้รับเงินทดแทนการขาดรายได้กรณีทุพพลภาพเดือนละ 2,400 บาท ตลอดชีวิต รับเงินมาแล้วตั้งแต่เดือนกรกฎาคม 2559 ถึงเดือนกันยายน 2563 รวมเป็นเงินทั้งสิ้น 122,400 บาท
รายที่สอง คือ นายสุนทร ธุลีผง อายุ 46 ปี อยู่บ้านเลขที่ 150 หมู่ 2 ต.ท่าช้าง อ.สว่างวีระวงศ์ จ.อุบลราชธานี เป็นผู้ประกันตนที่ทุพพลภาพเนื่องจากประสบอุบัติเหตุขับรถจักรยานยนต์ล้มเมื่อวันที่ 18 เมษายน 2558 มีอาการสมองบวม ปัจจุบันสามารถช่วยเหลือตัวเองในกิจวัตรประจําวันได้แล้ว สื่อสารปกติ แต่ยังมีปัญหาด้านความจํา ทุพพลภาพเมื่อวันที่ 4 พฤษภาคม 2559 มีสิทธิได้รับเงินทดแทนการขาดรายได้กรณีทุพพลภาพเดือนละ 2,400 บาท ตลอดชีวิต รับเงินมาแล้วตั้งแต่เดือนพฤษภาคม 2559 ถึงเดือนกันยายน 2563 รวมเป็นเงินทั้งสิ้น 110,240 บาท
รัฐบาลไทย-ข่าวทำเนียบรัฐบาล-รมช.ธรรมนัส ติดตามโครงการ Zoning by Agri - Map พร้อมมอบหนังสือ ส.ป.ก.4-01 ให้แก่พี่น้องเกษตรกร จ.นครพนม
วันอาทิตย์ที่ 11 ตุลาคม 2563
รมช.ธรรมนัส ติดตามโครงการ Zoning by Agri - Map พร้อมมอบหนังสือ ส.ป.ก.4-01 ให้แก่พี่น้องเกษตรกร จ.นครพนม
รมช.ธรรมนัส ติดตามโครงการ Zoning by Agri - Map พร้อมมอบหนังสือ ส.ป.ก.4-01 ให้แก่พี่น้องเกษตรกร จ.นครพนม
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์ลงพื้นที่ติดตามการดําเนินงานโครงการปรับเปลี่ยนการผลิตในพื้นที่ไม่เหมาะสม(Zoning by Agri - Map)พร้อมมอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)บัตรดินดีและปัจจัยการผลิตแก่พี่น้องเกษตรกรณบ้านยอดชาดหมู่ที่2ตําบลยอดชาดอําเภอวังยางจังหวัดนครพนมว่ากระทรวงเกษตรและสหกรณ์มีนโยบายในการช่วยเหลือส่งมอบความรู้แก่เกษตรกรเกษตรกรให้ปรับเปลี่ยนการผลิตในพื้นที่ที่ไม่เหมาะสมให้สอดคล้องกับศักยภาพของพื้นที่และความต้องการของตลาดบนพื้นฐานของความสมัครใจของเกษตรกรและให้สอดคล้องกับยุทธศาสตร์ชาติ
กระทรวงเกษตรฯมีเป้าหมายในการปรับเปลี่ยนคุณภาพชีวิตของเกษตรกรให้ดีขึ้นมีรายได้เพิ่มขึ้นจากการปรับเปลี่ยนการผลิตซึ่งในพื้นที่นี้ไม่มีความเหมาะสมในการปลูกข้าวทําการเกษตรแบบเชิงเดี่ยว(ทํานาอย่างเดียว)ผลผลิตข้าวต่ําต้นทุนการผลิตสูง
คันนากระทงนามีขนาดเล็กทําให้การบริหารจัดการแปลงนาลําบากและเกษตรกรมีความสนใจทําการเกษตรแบบผสมผสานจึงวางเป้าหมายดําเนินการในปีงบประมาณ2563ไว้จํานวน5แปลงพื้นที่รวม2,500ไร่เกษตรกรร่วมโครงการแล้ว133รายโดยในพื้นที่ต.ยอดชาดอ.วังยางมีเป้าหมายดําเนินการจํานวน500ไร่เกษตรกรร่วมโครงการ34ราย
“ตอนนี้ได้มีการประสานหน่วยงานร่วมบูรณาการเพื่อส่งเสริมให้เกษตรกรทําการเกษตรแบบผสมผสานให้มีรายได้และคุณภาพชีวิตที่ดีขึ้นหลังจากการปรับเปลี่ยนการผลิตพร้อมส่งเสริมการปรับปรุงบํารุงดินให้มีความเหมาะสมต่อการทําการเกษตรแบบผสมผสานสามารถลดต้นทุนเพิ่มประสิทธิภาพการผลิตและมีรายได้เพิ่มขึ้นจากพืชเดิมอีกด้วย”ร้อยเอกธรรมนัสกล่าว
ทั้งนี้ยังได้มอบหนังสืออนุญาตให้เข้าทําประโยชน์ในเขตปฏิรูปที่ดิน(ส.ป.ก. 4-01)แก่พี่น้องเกษตรกรจํานวน40ราย49แปลงเนื้อที่ประมาณ279-3-10ไร่บัตรดินดีและปัจจัยการผลิตเพื่อยกระดับคุณภาพชีวิตให้แก่เกษตรกรในพื้นที่ส.ป.ก.นครพนมมีพื้นที่ประกาศเขตปฏิรูปที่ดินจํานวน11อําเภอ40ตําบล(ยกเว้นอําเภอเรณูนคร)เนื้อที่รวม460,548ไร่ดําเนินการจัดสรรที่ดินให้เกษตรกรแล้วจํานวน24,170ราย29,526แปลงเนื้อที่348,509ไร่
รัฐบาลไทย-ข่าวทำเนียบรัฐบาล-โครงการ 1 ตำบล 1 มหาวิทยาลัย จ้างงาน 60,000 อัตรา
วันจันทร์ที่ 12 ตุลาคม 2563
โครงการ 1 ตําบล 1 มหาวิทยาลัย จ้างงาน 60,000 อัตรา
วันจันทร์ที่ 12 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบโครงการยกระดับเศรษฐกิจและสังคมรายตําบลแบบบูรณาการ หรือโครงการ 1 ตําบล 1 มหาวิทยาลัย เพื่อจ้างงานประชาชนในพื้นที่ 3,000 ตําบล รวม 60,000 อัตรา โดยแบ่งเป็น 3 กลุ่ม ได้แก่ ประชาชนทั่วไป ที่ว่างงานและไม่ได้รับค่าตอบแทน ค่าจ้าง จากหน่วยงานอื่นของภาครัฐและเอกชน จ้างในอัตรา 9,000 บาท/เดือน บัณฑิตจบใหม่ไม่เกิน 3 ปี จ้างในอัตรา 15,000 บาท/เดือน และนักศึกษาหรือผู้ที่อยู่ระหว่างการศึกษาในระดับอุดมศึกษา หรืออาชีวศึกษา จ้างในอัตรา 5,000 บาท/เดือน โดยคาดว่าจะเริ่มดําเนินการภายในเดือน พ.ย. 63 และต่อเนื่องไปอีก 1 ปี
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. ขอความร่วมมือให้ลูกจ้างหยุด 19-20 พ.ย. และ 11 ธ.ค.เป็นกรณีพิเศษ
วันจันทร์ที่ 12 ตุลาคม 2563
กสร. ขอความร่วมมือให้ลูกจ้างหยุด 19-20 พ.ย. และ 11 ธ.ค.เป็นกรณีพิเศษ
กรมสวัสดิการและคุ้มครองแรงงาน ขอความร่วมมือนายจ้าง สถานประกอบกิจการให้กําหนดวันหยุดให้ลูกจ้างในวันที่ 19-20 พฤศจิกายน และ 11 ธันวาคม 2563 ตามมติครม.เป็นกรณีพิเศษ เพื่อกระตุ้นเศรษฐกิจของประเทศ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า ตามที่คณะรัฐมนตรีได้มีมติเมื่อวันที่ 22 กันยายน 2563 กําหนดให้วันพฤหัสบดีที่ 19 และวันศุกร์ที่ 20 พฤศจิกายน 2563 เป็นวันหยุดราชการเพิ่มเติมเป็นกรณีพิเศษ และให้เลื่อนวันหยุดชดเชยวันคล้ายวันพระบรมราชสมภพของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ จากเดิมคือวันจันทร์ที่ 7 ธันวาคม 2563 เป็นวันศุกร์ที่ 11 ธันวาคม 2563 ซึ่งจะทําให้มีวันหยุดราชการต่อเนื่องกัน 4 วัน คือตั้งแต่วันที่ 19-22 พฤศจิกายน และวันที่ 10-13 ธันวาคม 2563 เพื่อกระตุ้นเศรษฐกิจและส่งเสริมการท่องเที่ยวภายในประเทศนั้น
นายอภิญญา กล่าวต่อไปว่า กสร.จึงขอความร่วมมือนายจ้าง สถานประกอบกิจการภาคเอกชน กําหนดให้วันที่ 19-20 พฤศจิกายน 2563 และวันที่ 11 ธันวาคม 2563 เป็นวันหยุดเป็นกรณีพิเศษ หรือจัดให้เป็นวันหยุดพักผ่อนประจําปีเพื่อให้ลูกจ้างได้มีวันหยุดต่อเนื่องและสามารถเดินทางกลับภูมิลําเนา หรือท่องเที่ยวต่างจังหวัด เพื่อเป็นการส่งเสริมและสนับสนุนมาตรการกระตุ้นเศรษฐกิจและส่งเสริมการท่องเที่ยวภายในประเทศตามมติคณะรัฐมนตรีดังกล่าว ทั้งนี้ นายจ้างจะต้องจ่ายค่าจ้างในวันหยุดดังกล่าวให้แก่ลูกจ้างด้วย หากนายจ้าง ลูกจ้าง มีข้อสงสัยสามารถสอบถามได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานคร ทั้ง 10 พื้นที่ หรือสายด่วน 1506 กด 3
รัฐบาลไทย-ข่าวทำเนียบรัฐบาล-๑๓ ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันจันทร์ที่ 12 ตุลาคม 2563
๑๓ ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
น้อมรําลึกในพระมหากรุณาธิคุณอันหาที่สุดมิได้
ข้าพระพุทธเจ้า ข้าราชการ พนักงานราชการ และลูกจ้าง สังกัดกระทรวงกลาโหม
ธ สถิตในดวงใจไทยนิรันดร์
๑๓ ตุลาคม วันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐบาลไทย-ข่าวทำเนียบรัฐบาล-​การจัดตั้งเครือข่ายศูนย์ความเป็นเลิศทางการแพทย์
วันจันทร์ที่ 12 ตุลาคม 2563
​การจัดตั้งเครือข่ายศูนย์ความเป็นเลิศทางการแพทย์
วันอาทิตย์ที่ 12 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบยุทธศาสตร์การจัดตั้งเครือข่ายศูนย์ความเป็นเลิศทางการแพทย์ สถาบันทางการแพทย์ และสถาบันการศึกษาต่าง ๆ ในภาพรวมของประเทศระยะยาว 5-10 ปี หรือ Excellence Center เพื่อให้เกิดความเชื่อมโยงของระบบบริการสุขภาพที่มีประสิทธิภาพ ลดช่องว่างการเข้าถึงบริการสุขภาพส่งเสริมให้ประชาชนสามารถเข้าถึงบริการทางการแพทย์ได้อย่างสะดวกและทั่วถึง อีกทั้งยังช่วยสนับสนุนการกระจายบุคลากรทางการแพทย์ในพื้นที่ขาดแคลน นอกจากนี้จะจัดตั้งศูนย์ความเป็นเลิศทางการแพทย์ฯ ให้กระจายไปยังพื้นที่ต่าง ๆ ครอบคลุมทุกภาค ซึ่งนอกจากจะช่วยยกระดับคุณภาพชีวิตของประชาชนแล้วยังช่วยพัฒนาขีดความสามารถในการแข่งขันทางด้านการแพทย์ในระดับภูมิภาคอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘สุชาติ’ ส่ง ที่ปรึกษารัฐมนตรี รุดเยี่ยมผู้ประกันตนที่บาดเจ็บและมอบสิทธิประโยชน์ทดแทนแก่ญาติคนขับรถบัสที่ผู้เสียชีวิตจากรถไฟชนที่ฉะเชิงเทรา
วันจันทร์ที่ 12 ตุลาคม 2563
‘สุชาติ’ ส่ง ที่ปรึกษารัฐมนตรี รุดเยี่ยมผู้ประกันตนที่บาดเจ็บและมอบสิทธิประโยชน์ทดแทนแก่ญาติคนขับรถบัสที่ผู้เสียชีวิตจากรถไฟชนที่ฉะเชิงเทรา
รมว.แรงงาน มอบหมายให้ ที่ปรึกษา รมว.แรงาน รุดเยี่ยมให้กําลังใจและมอบสิ่งของเครื่องใช้ในชีวิตประจําวันแก่ผู้ประกันตนที่ได้รับบาดเจ็บและมอบสิทธิประโยชน์ทดแทนแก่ญาติคนขับรถบัสผู้เสียชีวิตจากอุบัติเหตุรถไฟชนรถบัสขณะไปงานกฐินที่จังหวัดฉะเชิงเทรา
เมื่อวันที่ 12 ตุลาคม 2563นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานพร้อมด้วยนางเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงานเยี่ยมให้กําลังใจและมอบสิ่งของเครื่องใช้อุปโภคบริโภคที่จําเป็นสําหรับการดํารงชีวิตประจําวันแก่ผู้ประกันตน จํานวน 9 ราย ที่ได้รับบาดเจ็บจากอุบัติเหตุรถไฟบรรทุกสินค้าชนรถบัสขณะเดินทางไปงานกฐิน ณ โรงพยาบาลพระพุทธโสธร อําเภอเมืองฉะเชิงเทรา จังหวัดฉะเชิงเทรา โดยที่ปรึกษารัฐมนตรีว่าการกระทรวงแรงงาน กล่าวว่า ท่านนายกรัฐมนตรี พล.อ.ประยุทธ์ จันทร์โอชา แสดงความเสียใจมายังครอบครัวของผู้เสียชีวิตและมีความห่วงใยผู้ที่ได้รับบาดเจ็บจากเหตุการณ์ในครั้งนี้ ซึ่งทําให้มีผู้เสียชีวิตถึง 19 ราย และได้รับบาดเจ็บ 41 ราย โดยได้กําชับให้หน่วยงานที่เกี่ยวข้องเข้าไปดูแลให้ความช่วยเหลือผู้ประสบเหตุโดยเร่งด่วน ในส่วนของกระทรวงแรงงาน โดยท่านสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้ดิฉันและคณะ ลงพื้นที่เพื่อตรวจเยี่ยมให้กําลังใจและมอบสิ่งของเครื่องใช้อุปโภคบริโภคที่จําเป็นสําหรับการดํารงชีวิตประจําวันแก่ผู้ประกันตน จํานวน 9 ราย ที่พักรักษาตัวอยู่ที่โรงพยาบาลพระพุทธโสธร จากนั้น ที่ปรึกษารัฐมนตรีว่าการกระทรวงแรงงาน และคณะ ยังได้ไปวัดบางบ่อ อําเภอบางบ่อ จังหวัดสมุทรปราการ เพื่อมอบสิทธิประโยชน์ทดแทนแก่ครอบครัวของนายบุญส่ง สวนยิ้ม ซึ่งเป็นพนักงานขับรถบัสที่เสียชีวิตในเหตุการณ์ครั้งนี้ด้วย เป็นค่าทําศพ 40,000 บาท สิทธิประโยชน์ทดแทนกรณีเสียชีวิตจากการทํางาน 1,260,000 บาท และเงินบําเหน็จชราภาพ 57,467.40 บาท รวมเป็นเงินทั้งสิ้น 1,357,467.40 บาท
นางธิวัลรัตน์ยังกล่าวต่อว่า จากรายงานของสํานักงานประกันสังคม ซึ่งศูนย์ปฏิบัติการมวลชนสัมพันธ์และเฝ้าระวังเพื่อผู้ประกันตนให้ความช่วยเหลือผู้ประสบเหตุโดยเร่งด่วน ร่วมกับสํานักงานประกันสังคมจังหวัดฉะเชิงเทราและสํานักงานประกันสังคมจังหวัดสมุทรปราการ รายงานว่า เหตุการณ์ดังกล่าวมีผู้เสียชีวิต 19 ราย เป็นผู้ประกันตนใช้สิทธิกองทุนประกันสังคม 14 ราย เป็นแรงงานต่างด้าว 2 ราย และอีก 6 รายกําลังอยู่ระหว่างการพิสูจน์ตัวตน ส่วนผู้ได้รับบาดเจ็บ 41 ราย เป็นผู้ประกันตน 38 ราย ในส่วนการให้ความช่วยเหลือ ในเบื้องต้นกระทรวงแรงงาน โดยสํานักงานประกันสังคม ได้ออกเยี่ยมให้กําลังใจและมอบสิ่งของเครื่องใช้อุปโภคบริโภคที่จําเป็นสําหรับการดํารงชีวิตประจําวันแก่ผู้ประกันตนที่ได้รับบาดเจ็บแล้ว และมีแพทย์ด้านจิตเวชมาดูแลสภาพจิตใจของญาติผู้บาดเจ็บและเสียชีวิตในครั้งนี้ด้วย ในส่วนของผู้เสียชีวิตจะได้ประสานญาติพี่น้องหรือบุคคลในครอบครัวเพื่อจ่ายสิทธิประโยชน์ทดแทนตามขั้นตอนของกฎหมายต่อไป
รัฐบาลไทย-ข่าวทำเนียบรัฐบาล-ส่งเสริมการพัฒนาพันธุ์ข้าว กข43 เป็นทางเลือกที่ดีต่อสุขภาพ
วันจันทร์ที่ 12 ตุลาคม 2563
ส่งเสริมการพัฒนาพันธุ์ข้าว กข43 เป็นทางเลือกที่ดีต่อสุขภาพ
วันเสาร์ที่ 10 ตุลาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ให้ความสําคัญกับการส่งเสริมการบริโภคข้าวเพื่อสุขภาพ โดยเฉพาะข้าว กข43 ซึ่งที่ผ่านมารัฐบาลมีนโยบายส่งเสริมการพัฒนาพันธุ์ข้าวที่มีคุณสมบัติตรงตามความต้องการตลาด เหมาะสมกับสภาพภูมิอากาศ และมีความต้านทานต่อโรค โดยคุณสมบัติของพันธุ์ข้าวนี้ คือ มีอายุการเก็บเกี่ยวสั้น เพียง 95 วัน มีความต้านทานต่อโรคใบไหม้และปัญหาเพลี้ยกระโดดสีน้ําตาล และดีต่อสุขภาพ ซึ่งจากการศึกษาวิจัยของกรมการข้าว ร่วมกับคณะแพทยศาสตร์ ม.มหิดล พบว่า ข้าวพันธุ์ กข43 ให้ปริมาณน้ําตาลกลูโคสต่ํากว่าข้าวชนิดอื่น ๆ จึงเหมาะกับผู้ที่ต้องการควบคุมน้ําหนัก ผู้ที่ใส่ใจน้ําตาลในอาหาร หรือผู้ป่วยโรคเบาหวาน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ เตือนประชาชนพายุลูกใหม่ ที่มีกำลังแรง ให้ติดตามสถานการณ์ใกล้ชิด ระมัดระวังการเดินทาง ดูแลชีวิตและทรัพย์สิน
วันจันทร์ที่ 12 ตุลาคม 2563
นายกฯ เตือนประชาชนพายุลูกใหม่ ที่มีกําลังแรง ให้ติดตามสถานการณ์ใกล้ชิด ระมัดระวังการเดินทาง ดูแลชีวิตและทรัพย์สิน
นายกฯ เตือนประชาชนพายุลูกใหม่ ที่มีกําลังแรง ให้ติดตามสถานการณ์ใกล้ชิด ระมัดระวังการเดินทาง ดูแลชีวิตและทรัพย์สิน
(12 ตุลาคม 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่านายกรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้สั่งหน่วยงานที่เกี่ยวข้องกับสถานการณ์สภาพอากาศ จังหวัดและการบรรเทาสาธารณภัย เตรียมพร้อมรับมือกับพายุลูกใหม่ ที่คาดว่ามีกําลังแรง ตามที่กรมอุตุนิยมวิทยาได้ออกประกาศเตือนภัย
ทั้งนี้ พายุระดับดีเปรสชัน “หลิ่นฟา” ได้อ่อนกําลังลงเป็นหย่อมความกดอากาศต่ํากําลังแรง บริเวณเมืองอัตตะปือ ประเทศลาวแล้ว ทําให้ด้านตะวันออกและตอนล่างของภาคตะวันออกเฉียงเหนือ มีฝนเพิ่มขึ้น โดยมีฝนตกหนักบางแห่งบริเวณจังหวัดมุกดาหาร ร้อยเอ็ด ยโสธร อํานาจเจริญ อุบลราชธานี ศรีสะเกษ สุรินทร์ บุรีรัมย์ และนครราชสีมา
สําหรับมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทยมีกําลังแรง ลักษณะเช่นนี้ทําให้ ภาคกลางตอนล่าง รวมทั้งกรุงเทพมหานครและปริมณฑล ภาคตะวันออก และภาคใต้ตอนบน มีฝนตกต่อเนื่องและมีฝนตกหนักบางแห่ง ขอให้ประชาชนบริเวณดังกล่าวระวังอันตรายจากฝนตกหนักและฝนตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลากได้
อนึ่ง พายุระดับดีเปรสชัน บริเวณทะเลจีนใต้ตอนบน มีแนวโน้มจะทวีกําลังแรงขึ้นเป็นพายุโซนร้อน ในระยะต่อไป คาดว่า จะเคลื่อนเข้าใกล้เกาะไหหลําในช่วงวันที่ 13 – 14 ตุลาคม 2563
ซึ่งนายกรัฐมนตรีได้กําชับและสั่งการให้หน่วยงานและเจ้าหน้าที่เตรียมรับมือและป้องกันเพื่อไม่ให้เกิดความเสียหายและผลกระทบกับประชาชนในการใช้ชีวิตประจําวัน หากพื้นที่ใดคาดว่าจะได้ผลกระทบรุนแรงให้รีบแจ้งเตือน เช่น การยกสิ่งของขึ้นพื้นที่สูง หรือเตรียมอพยพหากจําเป็น เพื่อความปลอดภัย รวมทั้งหลีกเลี่ยงการสัญจรหากไม่จําเป็นเร่งด่วน
นายกรัฐมนตรีขอให้มั่นใจว่า รัฐบาลได้เฝ้าระวัง และสั่งทุกหน่วยงานเตรียมพร้อมรับมือ เพื่อบรรเทาผลกระทบต่อประชาชน ทั้งนี้ หากประชาชนมีข้อสงสัย สอบถามได้ที่ สายด่วนพยากรณ์อากาศ 1182 ได้ตลอด 24 ชม
-------------------------------
รัฐบาลไทย-ข่าวทำเนียบรัฐบาล-สำนักงานเศรษฐกิจการคลัง ชี้แจงโครงการ “ช้อปดีมีคืน” เป็น 1 ใน 3 มาตรการ เพื่อรักษาระดับการบริโภคในประเทศ
วันจันทร์ที่ 12 ตุลาคม 2563
สํานักงานเศรษฐกิจการคลัง ชี้แจงโครงการ “ช้อปดีมีคืน” เป็น 1 ใน 3 มาตรการ เพื่อรักษาระดับการบริโภคในประเทศ
สํานักงานเศรษฐกิจการคลัง ชี้แจงโครงการ “ช้อปดีมีคืน” เป็น 1 ใน 3 มาตรการ เพื่อรักษาระดับการบริโภคในประเทศ
11 ตุลาคม พ.ศ. 2563 นายอรรถพล อรรถวรเดช รองผู้อํานวยการสํานักงานเศรษฐกิจการคลัง รักษาราชการแทนผู้อํานวยการสํานักงานเศรษฐกิจการคลัง สํานักงานเศรษฐกิจการคลัง กระทรวงการคลัง ชี้แจงประเด็นเกี่ยวกับข้อวิจารณ์โครงการช้อปดีมีคืน ว่าเป็นการแก้ปัญหาด้านเศรษฐกิจไม่ตรงจุดและขณะนี้ประชาชนไม่มีความสามารถในการใช้จ่ายเพื่อเอาภาษีคืน และผู้ประกอบการขนาดกลางและขนาดเล็ก (SMEs) อาจไม่ได้รับประโยชน์โดยตรงนั้นว่า มาตรการ “ช้อปดีมีคืน” เป็น 1 ใน 3 มาตรการเพื่อรักษาระดับการบริโภคในประเทศ นอกเหนือจาก โครงการคนละครึ่งและโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ของกระทรวงการคลัง ซึ่งทั้ง 3 มาตรการจะครอบคลุมประชาชนทุกภาคส่วนกว่า 28 ล้านคน และคาดว่าจะมีเม็ดเงินเข้าสู่ระบบเศรษฐกิจกว่า 192,000 ล้านบาท และคาดว่า GDP เพิ่มขึ้นประมาณ ร้อยละ 0.54
• มาตรการ “ช้อปดีมีคืน” มีวัตถุประสงค์เพื่อกระตุ้นการบริโภค ในประเทศ โดยสนับสนุนผู้ประกอบการที่อยู่ในระบบภาษี และประชาชนผู้ที่มีภาระภาษีเงินได้บุคคลธรรมดา รวมถึงการส่งเสริมการผลิตสินค้าท้องถิ่น ซึ่งเป็นเศรษฐกิจระดับฐานราก และส่งเสริมการอ่าน อันเป็นส่วนหนึ่งของการสร้างสังคมแห่งการเรียนรู้
• มาตรการ “ช้อปดีมีคืน” เน้นการสนับสนุนผู้ประกอบการ ที่อยู่ในระบบภาษี ไม่มีข้อกําหนดใดๆ ในเรื่องขนาด ผู้ประกอบการจดทะเบียนภาษีมูลค่าเพิ่มทุกรายล้วนแล้วอยู่ในข่ายที่ได้รับประโยชน์จากมาตรการทั้งสิ้น
• “โครงการคนละครึ่ง”ซึ่งเป็นอีกโครงการภายใต้ความรับผิดชอบของกระทรวงการคลังที่จะดูแลช่วยเหลือพ่อค้าแม่ค้าขนาดเล็กที่ประกอบกิจการขายสินค้าหาบเร่แผงลอยที่เป็นบุคคลธรรมดา ซึ่งขณะนี้มีร้านค้าเข้าร่วมโครงการกว่า 226,161 ร้าน (ข้อมูล ณ วันที่ 10 ตุลาคม 2563)
• “โครงการเพิ่มกําลังซื้อให้แก่ผู้มีบัตรสวัสดิการแห่งรัฐ” มีวัตถุประสงค์เพื่อช่วยเหลือ ผู้มีบัตรสวัสดิการแห่งรัฐจํานวน 14 ล้านคน โดยการเพิ่มวงเงินพิเศษสําหรับซื้อสินค้าบริโภคอุปโภคสําหรับซื้อสินค้าบริโภคอุปโภคที่จําเป็น 500 บาท/คน/เดือน 3 เดือน (ต.ค. - ธ.ค. 63) ซึ่งกระทรวงการคลังได้ทําการโอนเงินงวดแรกแล้วเมื่อวัน 8 ตุลาคม 2563 ที่ผ่านมา
• กระทรวงการคลังดูแลประชาชนทุกคนให้โดยความสําคัญแก่ทุกภาคส่วนอย่างเท่าเทียมกัน กระทรวงการคลังจะมีการติดตามทุกมาตรการ/โครงการอย่างใกล้ชิด และพร้อมที่จะกําหนดมาตรการที่เหมาะสมเพื่อดูแลเศรษฐกิจไทยอย่างทันท่วงทีเมื่อสถานการณ์เปลี่ยนแปลงไป ทั้งนี้ ขอให้ติดตามรายละเอียดมาตรการ “ช้อปดีมีคืน” ภายหลังผ่านการพิจารณาของคณะรัฐมนตรีต่อไป
................
รัฐบาลไทย-ข่าวทำเนียบรัฐบาล-นายกรัฐมนตรีผลักดันแอปพลิเคชัน Thailand Plus รองรับนักท่องเที่ยวต่างชาติ พร้อมเชิญชวนประชาชน “ถือศีล กินผัก” เนื่องในเทศกาลกินเจ เพื่อสุขภาพที่แข็งแรง
วันจันทร์ที่ 12 ตุลาคม 2563
นายกรัฐมนตรีผลักดันแอปพลิเคชัน Thailand Plus รองรับนักท่องเที่ยวต่างชาติ พร้อมเชิญชวนประชาชน “ถือศีล กินผัก” เนื่องในเทศกาลกินเจ เพื่อสุขภาพที่แข็งแรง
นายกรัฐมนตรีผลักดันแอปพลิเคชัน Thailand Plus รองรับนักท่องเที่ยวต่างชาติ พร้อมเชิญชวนประชาชน “ถือศีล กินผัก” เนื่องในเทศกาลกินเจ เพื่อสุขภาพที่แข็งแรง
วันนี้ (12 ต.ค. 63) เวลา 08.30 น. นายอนุชา บูรพชัยศรี โฆษกประจําสํานักนายกรัฐมนตรี เผย กิจกรรมก่อนเริ่มประชุมคณะรัฐมนตรีว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชมนิทรรศการสาธิตการใช้แอปพลิเคชัน Thailand Plus : มีมากกว่าที่คุณคิด โดยกระทรวงดิจิทัลเพื่อเศรษฐกิจและสังคม และร่วมประชาสัมพันธ์เทศกาลถือศีลกินผัก (กินเจ) ประจําปี พ.ศ. 2563 โดยกระทรวงวัฒนธรรม พร้อมมี นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม นายอิทธิพล คุณปลื้ม รัฐมนตรีว่าการกระทรวงวัฒนธรรม นายวราวุธ ศิลปอาชา รัฐมนตรีว่าการกระทรวงวัฒนธรรม นายอนุชา นาคาศัย รัฐมนตรีประจําสํานักนายกรัฐมนตรี และนายดิสทัต โหตระกิตย์ เลขาธิการนายกรัฐมนตรี ร่วมด้วย ณ ตึกสันติไมตรี ทําเนียบรัฐบาล
นายกรัฐมนตรีชมสาธิตการใช้แอปพลิเคชัน Thailand Plus : มีมากกว่าที่คุณคิด โดยเป็นความร่วมมือระหว่างกระทรวงดิจิทัลเพื่อเศรษฐกิจและสังคม กรมควบคุมโรค กระทรวงสาธารณสุข กระทรวงการต่างประเทศ กระทรวงการท่องเที่ยวและกีฬา กระทรวงมหาดไทย กระทรวงคมนาคม สํานักงานตรวจคนเข้าเมือง และสํานักงานพัฒนารัฐบาลดิจิทัล พัฒนาแอปพลิเคชันติดตามชาวต่างประเทศที่เดินทางเข้าประเทศไทย เพื่อรองรับนักท่องเที่ยวประเภทพิเศษ Special Tourist Visa (STV) เสมือนบันทึกการเดินทางประจําตัว โดยสามารถระบุความเสี่ยงในสถานที่ต่าง ๆ พร้อมแจ้งเตือนหน่วยงานภาครัฐ โดยจะไม่มีการกระทบต่อสิทธิเสรีภาพและข้อมูลส่วนบุคคล ทั้งนี้ นายกรัฐมนตรีขอบคุณทุกภาคส่วนที่มีส่วนในการพัฒนาแอปพลิเคชัน Thailand Plus : มีมากกว่าที่คุณคิด ช่วยสร้างความมั่นใจให้แก่นักท่องเที่ยวในการจะเดินทางไปยังที่ต่าง ๆ ขณะเดียวกันคนในประเทศก็จะยิ่งมั่นใจมากยิ่งขึ้นด้วน เพราะเรามีระบบติดตาม คัดกรองและกักตัว 14 วันแล้ว ถือเป็นการกระตุ้นเศรษฐกิจควบคู่ไปกับการป้องกันโรค
จากนั้น นายณรงค์ วุ่นซิ้ว ผู้ว่าราชการจังหวัดภูเก็ต นําผู้แทนชุมชนในจังหวัดต่าง ๆ เสนอกิจกรรมเทศกาลถือศีลกินผัก (กินเจ) ประจําปี พ.ศ. 2563 อาทิ เยาวราช จ.กรุงเทพมหานคร ศาลเจ้าพ่อ - เจ้าแม่ หน้าผา ปากน้ําโพ จ.นครสวรรค์ ศาลเจ้าหนาจาซาไทจื้ออ่างศิลา จ.ชลบุรี และศาลเจ้าต่าง ๆ ใน จ.ภูเก็ต ซึ่งปีนี้เทศกาลถือศีล กินผัก (กินเจ) จะจัดขึ้นระหว่างวันที่ 17 – 25 ตุลาคม 2563 รูปแบบการจัดงานมีการปรับเปลี่ยน เป็นขบวนแห่ด้วยรถแทนการเดินเท้า เพื่อป้องกันการแพร่ระบาดของเชื้อไวรัสโควิด-19 รวมทั้งยังมีการตรวจคัดกรองผู้เข้าร่วมงาน ด้วย
โอกาสนี้ นายกรัฐมนตรียังชมการแสดงเชิดสิงโต จากคณะสิงโตฮกเกี้ยนเต้ออี้ถัง จ.นครสวรรค์ และคณะเยาวชนจากจากรณรงค์โรงเรียนวุฒิวิทยา จังหวัดชลบุรี พร้อมกําชับผู้จัดงานให้มีการประชาสัมพันธ์วัตถุประสงค์ที่แท้จริงของเทศกาล ถือศีล กินผัก (กินเจ) ที่แท้จริง เพื่อจิตใจที่เบิกบานและสุขภาพกายที่แข็งแรง โดยทั้งเชิญชวนประชาชนร่วมกิจกรรมในพื้นที่ในจังหวัดของตนเองด้วย
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เชื้อไวรัสโควิด-19 ขับออกมาทางน้ำลายได้มากแค่ไหน ??
วันจันทร์ที่ 12 ตุลาคม 2563
เชื้อไวรัสโควิด-19 ขับออกมาทางน้ําลายได้มากแค่ไหน ??
โควิด-19 ขับออกมาทางน้ําลายได้มากแค่ไหน
Q : เชื้อไวรัสโควิด-19 ขับออกมาทางน้ําลายได้มากแค่ไหน ??
A : ประมาณ 88.6%
รัฐบาลไทย-ข่าวทำเนียบรัฐบาล-​ครม. เปิดโครงการฝึกอบรมเพื่อชะลอการว่างงานภาคอุตสาหกรรมยานยนต์ ปรับ “โครงการกำลังใจ” และ “โครงการเราเที่ยวด้วยกัน” ถึง 31 มกราคม 2564 พร้อมให้ใช้สิทธิในภูมิลำเนาได้
วันจันทร์ที่ 12 ตุลาคม 2563
​ครม. เปิดโครงการฝึกอบรมเพื่อชะลอการว่างงานภาคอุตสาหกรรมยานยนต์ ปรับ “โครงการกําลังใจ” และ “โครงการเราเที่ยวด้วยกัน” ถึง 31 มกราคม 2564 พร้อมให้ใช้สิทธิในภูมิลําเนาได้
​ครม. เปิดโครงการฝึกอบรมเพื่อชะลอการว่างงานภาคอุตสาหกรรมยานยนต์ ปรับ “โครงการกําลังใจ” และ “โครงการเราเที่ยวด้วยกัน” ถึง 31 มกราคม 2564 พร้อมให้ใช้สิทธิในภูมิลําเนาได้
นายอนุชา บูรพชัยศรี โฆษกประจําสํานักนายกรัฐมนตรี เปิดเผยมติคณะรัฐมนตรีวันนี้ เห็นชอบหลักการโครงการฝึกอบรมเพื่อชะลอการว่างงานในภาคอุตสาหกรรมยานยนต์ ของสํานักงานคณะกรรมการนโยบายเขตพัฒนาพิเศษภาคตะวันออก และการปรับปรุง “โครงการกําลังใจ และโครงการเราเที่ยวด้วยกัน” เพื่อฟื้นฟูเศรษฐกิจและสังคมภาคการท่องเที่ยว
1.โครงการฝึกอบรมเพื่อชะลอการว่างงานในภาคอุตสาหกรรมยานยนต์ ของสํานักงานคณะกรรมการนโยบายเขตพัฒนาพิเศษภาคตะวันออก
โดยมีวัตถุประสงค์เพื่อพัฒนาบุคลากรในอุตสาหกรรมผู้ผลิตชิ้นส่วนและยานยนต์และอุตสาหกรรมอื่น ๆ ที่เกี่ยวข้อง ให้มีความรู้และทักษะสําหรับการทํางานร่วมกับกระบวนการผลิตบนแพลตฟอร์มอุตสาหกรรม 4.0 โดยมีกลุ่มเป้าหมายเป็นผู้ประกอบการภาคอุตสาหกรรมยานยนต์ที่เข้าร่วมโครงการ 34 ราย
ทั้งนี้กลุ่มเป้าหมาย คือ บุคลากรจํานวน 9,500 คน จากภาคอุตสาหกรรมเข้าร่วมการอบรมหลักสูตรระยะสั้นร่วมงานผู้ผลิตรถยนต์ และผู้ผลิตชิ้นส่วนยานยนต์แบ่งเป็น 3 กลุ่ม ประกอบด้วย
(1) จัดอบรมหลักสูตร technology management for technical supervisors ให้กับ supervisors และพนักงานในระดับผู้จัดการของผู้ผลิตชิ้นส่วนยานยนต์จํานวน 2,300 คน
(2) จัดอบรมหลักสูตรอุตสาหกรรม 4.0 สําหรับพนักงานระดับปฏิบัติการให้กับพนักงานระดับปฏิบัติการของผู้ผลิตชิ้นส่วนยานยนต์จํานวน 3,600 คน
(3) จัดอบรมหลักสูตรอุตสาหกรรม 4.0 สําหรับพนักงานระดับแรงงานให้กับพนักงานระดับแรงงานของผู้ผลิตชิ้นส่วนยานยนต์จํานวน 3,600 คน
โดยมีกรอบวงเงินโครงการฯ 186.2845 ล้านบาท
2. โครงการ ฟื้นฟูเศรษฐกิจและสังคมภาคการท่องเที่ยวโดยปรับปรุงรายละเอียดของโครงการฟื้นฟูเศรษฐกิจและสังคมภาคการท่องเที่ยว ของการท่องเที่ยวแห่งประเทศไทย กระทรวงการท่องเที่ยวและกีฬา ทั้งนี้ เพื่อให้ “โครงการกําลังใจ” และ “โครงการเราเที่ยวด้วยกัน” สามารถกระตุ้นเศรษฐกิจและฟื้นฟูผู้ประกอบธุรกิจในอุตสาหกรรมท่องเที่ยวไทยได้อย่างทั่วถึง บรรลุเป้าหมายที่ตั้งไว้ ดังนี้
1) อนุมัติให้เจ้าหน้าที่ศูนย์บริการสาธารณสุข สํานักอนามัย กรุงเทพมหานคร จํานวน 570 คน และเจ้าหน้าที่หัวหน้างานสาธารณสุขมูลฐานและงานสุขภาพภาคประชาชนระดับจังหวัดและระดับอําเภอ กระทรวงสาธารณสุข จํานวน 2,615 คน ให้สามารถเข้าร่วมโครงการกําลังใจได้
2) อนุมัติให้ผู้ที่เข้าร่วมโครงการเราเที่ยวด้วยกันสามารถใช้บริการโรงแรมที่พักและใช้ E-Voucher สําหรับค่าสนับสนุนอาหาร ค่าเข้าชมแหล่งท่องเที่ยว ค่าสินค้าหนึ่งตําบลหนึ่งผลิตภัณฑ์ (OTOP) ในจังหวัดภูมิลําเนาตามทะเบียนบ้านได้
3) อนุมัติขยายระยะเวลาดําเนินโครงการกําลังใจและเราเที่ยวด้วยกัน ไปถึงวันที่ 31 มกราคม 2564
--------------------------
รัฐบาลไทย-ข่าวทำเนียบรัฐบาล-​ครม. อนุมัติร่างพระราชบัญญัติพืชกระท่อม ห้ามโฆษณา ห้ามขายเด็กต่ำกว่า 18
วันจันทร์ที่ 12 ตุลาคม 2563
​ครม. อนุมัติร่างพระราชบัญญัติพืชกระท่อม ห้ามโฆษณา ห้ามขายเด็กต่ํากว่า 18
​ครม. อนุมัติร่างพระราชบัญญัติพืชกระท่อม ห้ามโฆษณา ห้ามขายเด็กต่ํากว่า 18
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 12 ตุลาคม 2563 ว่า ตามที่ ครม. ได้มีมติเมื่อวันที่ 10 มีนาคม 2563 อนุมัติหลักการร่างพระราชบัญญัติยาเสพติดให้โทษ ฉบับที่.. พ.ศ. .... เป็นการเพิกถอนพืชกระท่อมออกจากการเป็นยาเสพติดให้โทษประเภท 5 และยกเลิกบทกําหนดโทษในความผิดเกี่ยวกับพืชกระท่อม ซึ่งคณะกรรมการกฤษฎีกาได้มีข้อสังเกตเพิ่มเติมว่า ควรให้มีกฎหมายควบคุมพืชกระท่อมเป็นการเฉพาะด้วย ทั้งนี้ ร่าง พ.ร.บ.ยาเสพติดฯอยู่ระหว่างการเข้าสู่การพิจารณาวาระรับหลักการของสภาผู้แทนราษฎร
ดังนั้น เพื่อให้การใช้พืชกระท่อมเป็นไปตามวัตถุประสงค์ทางการแพทย์ และไม่เปิดช่องให้มีการนําไปใช้ในเยาวชน ครม. จึงอนุมัติหลักการร่างพระราชบัญญัติพืชกระท่อม พ.ศ. .... ตามที่กระยุติธรรมเสนอ ซึ่งเป็นการกําหนดมาตรการควบคุมพืชกระท่อม เพื่อป้องกันไม่ให้เด็กและเยาวชนเข้าถึงพืชกระท่อมและป้องกันไม่ให้มีการนําพืชกระท่อมไปใช้ในทางที่ผิด โดยมีสาระสําคัญ เช่น
1.กําหนดห้ามมิให้ผู้ใดผลิต นําเข้า หรือส่งออกพืชกระท่อม เว้นแต่ได้รับอนุญาตจากเลขาธิการคณะกรรมการป้องกันและปราบปรามยาเสพติด (ป.ป.ส.) ฝ่าฝืนมีโทษจําคุกไม่เกิน 2 ปี และปรับไม่เกิน 200,000 บาท
2.ห้ามขายพืชกระท่อมให้กับผู้มีอายุต่ํากว่า 18 ปี และสตรีมีครรภ์ ห้ามใช้ จ้างวาน หรือยินยอมให้ผู้มีอายุต่ํากว่า 18 ปี ขายพืชกระท่อม ฝ่าฝืนมีโทษจําคุกไม่เกิน 2 ปี และปรับไม่เกิน 200,000 บาท ห้ามมิให้ขายพืชกระท่อมในสถานที่บางแห่ง เช่น โรงเรียน หอพัก สวนสาธารณะ สวนสัตว์ สวนสนุก หรือขายผ่านอินเตอร์เน็ต หรือเร่หาย ฝ่าฝืนมีโทษปรับไม่เกิน 40,000 บาท
3.ห้ามโฆษณาหรือทําการสื่อสารการตลาดพืชกระท่อม ฝ่าฝืนมีโทษจําคุกไม่เกิน 6 เดือน และปรับไม่เกิน 500,000 บาท
4.ห้ามผู้มีอายุต่ํากว่า 18 ปี เสพพืชกระท่อม และห้ามผู้มีอายุตั้งแต่ 18 ปีขึ้นไป เสพพืชกระท่อมแบบ 4 x 100 (ผสมกับยา ยาเสพติด วัตถุออกฤทธิ์) รวมทั้งห้ามมิให้ผู้ใดยุยงส่งเสริมให้ผู้มีอายุต่ํากว่า 18 ปี หรือสตรีมีครรภ์เสพพืชกระท่อม ฝ่าฝืนมีโทษปรับไม่เกิน 2,000 บาท
5.กําหนดให้กฎหมายฉบับนี้ไม่มีผลบังคับใช้กับผลิตภัณฑ์สมุนไพร ยา อาหาร และเครื่องสําอาง ที่มีส่วนประกอบของพืชกระท่อม ตามกฎหมายว่าด้วยผลิตภัณฑ์สมุนไพรยา อาหาร และเครื่องสําอาง
ทั้งนี้ กระทรวงยุติธรรม ได้จัดให้มีการรับฟังความคิดเห็นของผู้ที่เกี่ยวข้องผ่านทางเว็บไซต์สํานักงาน ป.ป.ส. www.oncb.go.th จํานวน 2 ครั้ง และได้เผยแพร่ผลการรับฟังความคิดเห็นพร้อมการวิเคราะห์ผลกระทบที่อาจเกิดขึ้นตามกฎหมายผ่านทางเว็บไซต์ดังกล่าวให้ประชาชนรับทราบเรียบร้อยแล้ว
นางสาวรัชดา กล่าวเพิ่มเติมว่า ในลําดับต่อไป จะส่งร่าง พ.ร.บ.ดังกล่าวให้สํานักงานคณะกรรมการกฤษฎีกาตรวจพิจารณา แล้วส่งให้คณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรต่อไป เมื่อกฎหมายฉบับนี้มีผลบังคับใช้ ประเทศไทยจะเป็นหนึ่งใน 37 ประเทศทั่วโลกที่ควบคุมพืชกระท่อมโดยไม่ใช้กฎหมายยาเสพติดแต่ใช้กฎหมายอื่น เช่นเดียวกับ ญี่ปุ่น เซอร์เบีย โครเอเชีย ซีเรีย เป็นต้น
-----------------------
รัฐบาลไทย-ข่าวทำเนียบรัฐบาล-ครม.อนุมัติหลักการ เพิ่มประโยชน์ทดแทนให้ผู้ประกันตนตามมาตรา 40
วันจันทร์ที่ 12 ตุลาคม 2563
ครม.อนุมัติหลักการ เพิ่มประโยชน์ทดแทนให้ผู้ประกันตนตามมาตรา 40
ครม.อนุมัติหลักการ เพิ่มประโยชน์ทดแทนให้ผู้ประกันตนตามมาตรา 40
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกากําหนดหลักเกณฑ์และอัตราการจ่ายเงินสมทบ ประเภทของประโยชน์ทดแทน ตลอดจนหลักเกณฑ์และเงื่อนไขแห่งสิทธิในการรับประโยชน์ทดแทนของบุคคลซึ่งสมัครเป็นผู้ประกันตน ซึ่งสาระสําคัญของกฎหมายฉบับนี้ เป็นการปรับปรุงอัตราการจ่ายประโยชน์ทดแทนเกี่ยวกับเงินค่าทําศพ และเงินสงเคราะห์กรณีถึงแก่ความตาย สําหรับบุคคลซึ่งไม่ใช่ลูกจ้าง แต่สมัครเข้าเป็นผู้ประกันตนตามมาตรา 40 แห่งพระราชบัญญัติประกันสังคมพ.ศ.2533
สําหรับอัตราการจ่ายประโยชน์ทดแทนใหม่ที่ปรับปรุงเป็นดังนี้สําหรับผู้ประกันตนที่จ่ายเงินสมทบเข้ากองทุนเดือนละ 70 บาท หรือเดือนละ 100 บาท ถึงแก่ความตาย อัตราเดิมจะได้เงินค่าทําศพ 20,000 บาท เพิ่มขึ้นเป็น 25,000 บาท และเงินสงเคราะห์อัตราเดิม 3,000 บาท เพิ่มเป็น 8,000 บาทส่วนผู้ประกันตนที่จ่ายเงินสมทบเข้ากองทุนเดือนละ 300 บาท ถึงแก่ความตาย อัตราเดิมจะได้เงินค่าทําศพ 40,000 บาท อัตราใหม่ 50,000 บาท
ทั้งนี้กระทรวงแรงงานได้ประมาณการรายรับของกองทุนประกันสังคมจากการจัดเก็บเงินสมทบของผู้ประกันตนตามมาตรา 40 ข้อมูล ณ วันที่ 30 เม.ย. 2563 รวมมีผู้ประกันตนทั้งหมด 3,353,939 คนจัดเก็บเงินสมทบเข้ากองทุนในปี 2562 ได้จํานวน 1,557 ล้านบาท และเงินสมทบจากรัฐบาล 779 ล้านบาท มีการจ่ายประโยชน์ทดแทนให้กับผู้ประกันตนที่ถึงแก่ความตายเป็นเงินค่าทําศพและเงินสงเคราะห์ประจําปี 2562 จํานวน 200 ล้านบาท และเมื่อจ่ายประโยชน์ทดแทนในอัตราใหม่คาดว่าในปี 2563-2564 กองทุนประกันสังคมจะต้องจ่ายเงินค่าทําศพเพิ่มขึ้นประมาณปีละ 77 ล้านบาท และเงินสงเคราะห์เพิ่มขึ้นปีละ 93 ล้านบาท
---------------------------
รัฐบาลไทย-ข่าวทำเนียบรัฐบาล-นายกรัฐมนตรีฯ หนุน ดีอีเอส ชูแอปพลิเคชัน ‘ThailandPlus’ เตรียมพร้อมไทยเปิดประเทศรับการท่องเที่ยวปลอด COVID-19
วันจันทร์ที่ 12 ตุลาคม 2563
นายกรัฐมนตรีฯ หนุน ดีอีเอส ชูแอปพลิเคชัน ‘ThailandPlus’ เตรียมพร้อมไทยเปิดประเทศรับการท่องเที่ยวปลอด COVID-19
นายกรัฐมนตรีฯ หนุน ดีอีเอส ชูแอปพลิเคชัน ‘ThailandPlus’ เตรียมพร้อมไทยเปิดประเทศรับการท่องเที่ยวปลอด COVID-19
เมื่อวันที่ 12 ตุลาคม 2563 พล.อ.ประยุทธ์ จันทรโอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการสาธิตการใช้ ‘ThailandPlus’ หรือแอปพลิเคชันสําหรับนักท่องเที่ยว โดยมีนายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ให้การต้อนรับ ณ ทําเนียบรัฐบาล สําหรับแอปพลิเคชัน ‘ThailandPlus’ เป็นส่วนหนึ่งที่กระทรวงดิจิทัลฯ โดยสํานักงานพัฒนารัฐบาลดิจิทัล (องค์กรมหาชน) สพร.หรือ DGA พร้อมหน่วยงานภาครัฐที่เกี่ยวข้อง ร่วมกันพัฒนาแอปพลิเคชัน ที่สามารถระบุความเสี่ยง ติดตามและแจ้งเตือน นักท่องเที่ยว และหน่วยงานภาครัฐ เพื่อช่วยควบคุมการระบาดข้องโรคตั้งแต่ประเทศต้นทาง เพื่อหนุนการท่องเที่ยวช่วยผลักดันเศรษฐกิจภายในประเทศ ตลอดจนเตรียมความพร้อมเปิดประเทศต้อนรับนักท่องเที่ยวปลอด COVID -19 โดยเป็นความร่วมมือของแต่ละหน่วยงานที่รับผิดชอบ อาทิ การท่องเที่ยวแห่งประเทศไทย กรมประชาสัมพันธ์ กระทรวงต่างประเทศ กระทรวงสาธารณสุข จะช่วยประชาสัมพันธ์ผู้เดินทางและบริษัทตัวแทนนําเที่ยว ทราบถึงมาตรการป้องกัน และขั้นตอนการปฏิบัติตนก่อนเดินทางมายังประเทศไทย
****************
รัฐบาลไทย-ข่าวทำเนียบรัฐบาล-ทส.​ จัดกิจกรรมน้อมรำลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2563
วันจันทร์ที่ 12 ตุลาคม 2563
ทส.​ จัดกิจกรรมน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2563
ทส.​ จัดกิจกรรมน้อมรําลึกเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2563
วันนี้ (12 ตุลาคม 2563) เวลา​ 07.00 น.​ กระทรวงทรัพยากรธรรมชาติและสิ่งแวดล้อม​ จัดพิธีทําบุญตักบาตรถวายพระราชกุศล​ และกิจกรรมน้อมรําลึกเนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร​ (13​ ตุลาคม​ 2563) เพื่อร่วมแสดงความจงรักภักดีและน้อมรําลึกในพระมหากรุณาธิคุณอันหาที่สุดมิได้​ โดยในโอกาสนี้​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานในพิธี พร้อมด้วย​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ นําคณะผู้บริหารระดับสูง​ หัวหน้าหน่วยงาน ข้าราชการ​ พนักงาน​ และเจ้าหน้าที่ในสัง​กัดกระทรวง​ฯ​ ร่วมประกอบพิธีสงฆ์​ โดยคณะสงฆ์​จากวัดบวร​นิเวศราชวรวิหาร​ จํานวน​ 10​ รูป ณ​ ห้องประชุมศักดิ์สิทธิ์​ ตรีเดช​ หลังจากนั้น​ รมว.ทส.​ และคณะผู้บริหาร ได้ร่วมพิธีทําบุญตักบาตรถวายพระราชกุศล ณ​ บริเวณหน้าอาคาร​กรมควบคุมมลพิษ​ กระทรวงทรัพยากรธรรมชาติและสิ่งแวดล้อม​
รัฐบาลไทย-ข่าวทำเนียบรัฐบาล-​“วราวุธ รมว.ทส. มอบโล่ให้ FSAT ในการจัดแข่งฟิกเกอร์และสปีดสเก็ตติ้ง 2020 แบบรักษ์โลก”
วันจันทร์ที่ 12 ตุลาคม 2563
​“วราวุธ รมว.ทส. มอบโล่ให้ FSAT ในการจัดแข่งฟิกเกอร์และสปีดสเก็ตติ้ง 2020 แบบรักษ์โลก”
​“วราวุธ รมว.ทส. มอบโล่ให้ FSAT ในการจัดแข่งฟิกเกอร์และสปีดสเก็ตติ้ง 2020 แบบรักษ์โลก”
วันที่ 11 ตุลาคม 2563 เวลา 19.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีและมอบรางวัล "โครงการขยายผลกิจกรรมชดเชยคาร์บอนภาคสมัครใจภายในประเทศ ปีที่ 8 ในการแข่งขัน 2020 Thailand National Figure Skating Championship" และมอบโล่รางวัลเกียรติคุณให้กับ ดร.สีหศักดิ์ อารีราชการัณย์ นายกสมาคมกีฬาฟิกเกอร์และสปีดสเก็ตติ้งแห่งประเทศไทย (Figure & Speed Skating Association Of Thailand หรือ FSAT) ในโอกาสที่สมาคมเข้าร่วมโครงการขยายผลกิจกรรมชดเชยคาร์บอนภาคสมัครใจภายในประเทศ ปีที่ 8 ในครั้งนี้
ตลอดการจัดการแข่งขันนั้น องค์การบริหารจัดการก๊าซเรือนกระจก (องค์การมหาชน) หรือ อบก. ได้ทําการตรวจสอบคาร์บอนฟุตพริ้นท์ ( Carbon Footprint) จากการดําเนินกิจกรรมในทุกขั้นตอน พบว่า มีปริมาณการปล่อยก๊าซเรือนกระจกอยู่ที่ 24 ตันคาร์บอนไดออกไซด์เทียบเท่า และผู้จัดการได้มีการกําหนดมาตรการชดเชยคาร์บอน (Carbon Offset) จนนําไปสู่การปล่อยคาร์บอนเป็นศูนย์ (Carbon Neutral) ต่อไป
โอกาสนี้ รมว.ทส. ได้กล่าวขอบคุณคณะผู้จัดงานและผู้ปกครองที่นําบุตรหลานมาร่วมการแข่งขันในโครงการนี้ว่า “ผมขอชื่อชมและขอบคุณ ที่ทุกท่านเล็งเห็นถึงความสําคัญในการแก้ปัญหาการปล่อยก๊าซเรือนกระจก ซึ่งคาร์บอนไดออกไซด์เป็นสาเหตุหลักของปัญหาด้านสิ่งแวดล้อมอื่นๆ อีกมากมาย การแข่งขันในครั้งนี้เป็นกีฬาชนิดแรกที่เข้าร่วมชดเชยการปล่อยคาร์บอนภาคสมัครใจ ผมหวังเป็นอย่างยิ่งว่า โครงการนี่จะเป็นก้าวสําคัญที่จะต่อยอดไปสู่กีฬาประเภทอื่นต่อไป เพื่อร่วมกันรักษาสิ่งแวดล้อมที่ดีของพวกเราทุกคนให้คงอยู่ตลอดไป”
นอกจากนั้น รมว.ทส. ยังได้เป็นประธานในพิธีมอบโล่ประกาศเกียรติคุณให้แก่นักกีฬาฟิกเกอร์และสปีดสเก็ตติ้งและทีมบุคลากร จํานวน 14 คน ที่เป็นตัวแทนประเทศไทย ในการเข้าร่วมรายการแข่งขันกีฬาซีเกมส์ ครั้งที่ 30 ณ ประเทศสาธารณรัฐฟิลิปปินส์ พร้อมกับเป็นประธานกล่าวปิดการแข่งขัน 2020 Thailand National Figure Skating Championship อีกด้วย ณ ลานสเก็ตน้ําแข็ง Imperial World Ice Skating (IWIS) ชั้น 5 ศูนย์การค้าอิมพีเรียลเวิลด์ สําโรง กรุงเทพฯ
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้สมาคมผู้สื่อข่าวรถยนต์และรถจักรยานยนต์ไทย เข้าพบ
วันจันทร์ที่ 12 ตุลาคม 2563
รัฐมนตรีฯ สุริยะ ให้สมาคมผู้สื่อข่าวรถยนต์และรถจักรยานยนต์ไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้สมาคมผู้สื่อข่าวรถยนต์และรถจักรยานยนต์ไทย เข้าพบ ณ ห้องประชุม อก.1 อาคารสํานักงานปลัดกระทรวงอุตสาหกรรม
วันนี้ (12 ตุลาคม 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายวชิระ เรืองมาลัย นายกสมาคมผู้สื่อข่าวรถยนต์และรถจักรยานยนต์ไทย นําคณะกรรมการสมาคมฯ เข้าพบ เพื่อหารือพร้อมรับฟังข้อเสนอแนะ ประเด็นทิศทางอุตสาหกรรมยานยนต์ไทยในปัจจุบันและอนาคต และการผลักดันมาตรฐานอุตสาหกรรมยานยนต์ไทย โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม ณ ห้องประชุม อก.1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินปีงบประมาณ 2563 ได้ตามเป้าหมาย”
วันจันทร์ที่ 12 ตุลาคม 2563
“สคร. จัดเก็บเงินนําส่งรายได้แผ่นดินปีงบประมาณ 2563 ได้ตามเป้าหมาย”
ในเดือน ก.ย.2563 สคร.จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 6,573 ลบ. ส่งผลให้ ณ สิ้นปีงบประมาณ 2563 (1 ต.ค.2562 – 30 ก.ย.2563) มีเงินนําส่งรายได้แผ่นดิน รวมจํานวน 188,861 ลบ.
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนกันยายน 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 6,573 ล้านบาท ส่งผลให้ ณ สิ้นปีงบประมาณ 2563 (1 ตุลาคม 2562 – 30 กันยายน 2563) มีเงินนําส่งรายได้แผ่นดินจากรัฐวิสาหกิจและกิจการฯ รวมจํานวน 188,861 ล้านบาท เป็นไปตามเป้าหมายเงินนําส่งรายได้แผ่นดินตามเอกสารงบประมาณจํานวน 188,800 ล้านบาท โดยรัฐวิสาหกิจที่นําส่งรายได้แผ่นดินสะสมสูงสุด 10 อันดับแรก มีดังนี้
หน่วย : ล้านบาท
ลําดับที่ รัฐวิสาหกิจ เงินนําส่งรายได้แผ่นดิน
1 สํานักงานสลากกินแบ่งรัฐบาล  46,598
2 บริษัท ปตท. จํากัด (มหาชน)  29,198
3 การไฟฟ้าฝ่ายผลิตแห่งประเทศไทย 28,619
4 ธนาคารออมสิน   18,000
5 บริษัท ท่าอากาศยานไทย จํากัด (มหาชน) 10,500
6 บริษัท กสท โทรคมนาคม จํากัด (มหาชน) 8,890
7 การไฟฟ้าส่วนภูมิภาค   6,715
8 การท่าเรือแห่งประเทศไทย  6,230
9 ธนาคารอาคารสงเคราะห์  5,922
10 ธนาคารเพื่อการเกษตรและสหกรณ์การเกษตร 5,660
อื่นๆ    22,529
รวม    188,861
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ซึ่งไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
นายประภาศ คงเอียด ผู้อํานวยการ สคร. ยังกล่าวเพิ่มเติมว่า สําหรับในปีงบประมาณ 2564 สคร. มีเป้าหมายการจัดเก็บจํานวน 159,800 ล้านบาท ซึ่งจากสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ได้ส่งผลกระทบต่อฐานะทางการเงินของรัฐวิสาหกิจ และอาจส่งผลกระทบต่อการจัดเก็บเงินนําส่งรายได้แผ่นดินด้วย อย่างไรก็ดี สคร. จะกํากับติดตามการนําส่งรายได้แผ่นดินของรัฐวิสาหกิจอย่างใกล้ชิด เพื่อให้เงินนําส่งรายได้แผ่นดินของรัฐวิสาหกิจช่วยรักษาเสถียรภาพทางการคลังในระยะยาวต่อไป
สํานักงานคณะกรรมการนโยบายรัฐวิสาหกิจ
สํานักนโยบายและแผนรัฐวิสาหกิจ
โทร. 0 2298 5880 - 7 ต่อ 3156
รัฐบาลไทย-ข่าวทำเนียบรัฐบาล-"วราวุธ" รมว.ทส. ลงพื้นที่ขับเคลื่อนและติดตามความก้าวหน้า​  "ไทยไปด้วยกัน" พื้นที่จังหวัดสุพรรณบุรี​  กาญจนบุรี​ และนครปฐม​
วันจันทร์ที่ 12 ตุลาคม 2563
"วราวุธ" รมว.ทส. ลงพื้นที่ขับเคลื่อนและติดตามความก้าวหน้า​  "ไทยไปด้วยกัน" พื้นที่จังหวัดสุพรรณบุรี​  กาญจนบุรี​ และนครปฐม​
"วราวุธ" รมว.ทส. ลงพื้นที่ขับเคลื่อนและติดตามความก้าวหน้า​  "ไทยไปด้วยกัน" พื้นที่จังหวัดสุพรรณบุรี​  กาญจนบุรี​ และนครปฐม​
นายวราวุธ​ ศิลปอาชา​ รัฐมนตรีว่ากระทรวงทรัพยากรธรรมชาติและสิ่งแวดล้อม (รมว.ทส.)​ ลงพื้นที่ประชุมเพื่อติดตามความก้าวหน้าและให้แนวทางในการดําเนินการขับเคลื่อนไทยไปด้วยกันในพื้นที่จังหวัดสุพรรณบุรี กาญจนบุรี​ และนครปฐม​ โดยก่อนการประชุม​ รมว.ทส. ได้มอบหนังสืออนุญาตให้เข้าทําประโยชน์หรืออยู่อาศัยตามโครงการจัดที่ดินทํากินให้ชุมชนตามนโยบายรัฐบาล (คทช)​ ในพื้นที่​จังหวัดสุพรรณบุรี​ จํานวน​ 350 ไร่​ ให้แก่ผู้ว่าราชการจังหวัดสุพรรณบุรี​ โดยมีนายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ พร้อมด้วยรัฐมนตรีช่วยว่าการกระทรวงเกษตรและสหกรณ์​ ผู้บริหารระดับสูงในสังกัดกระทรวง​ฯ​ รองผู้ว่าราชการจังหวัดนครปฐม​ ปลัดจังหวัดกาญจนบุรี​ และหน่วยงานที่เกี่ยวข้องร่วมประชุมและเป็นสักขีพยานในการมอบหนังสืออนุญาตให้เข้าทําประโยชน์ฯ​ เมื่อวันที่ 10 ตุลาคม 2563​ เวลา 13.30 น. ณ ศาลากลางจังหวัดสุพรรณบุรี​
โอกาสนี้​ รมว.ทส.​ ได้กล่าวขอบคุณทุกๆ​ ฝ่าย​ที่ร่วมกันขับเคลื่อนการดําเนินงาน​ พร้อมทั้ง​เปิดเผยว่า​ พลเอก ประยุทธ์ จันทร์โอชา นายกรัฐมนตรี​ ได้มีแนวทางโครงการขับเคลื่อนไทยไปด้วยกัน​ โดยในส่วนของกระทรวงทรัพยากรธรรมชาติและสิ่งแวดล้อม​ ได้รับมอบหมายให้ตรวจติดตามและรับฟังปัญหาความเดือดร้อนของประชาชนในพื้นที่​ 3 จังหวัด​ ประกอบด้วย​ จังหวัดสุพรรณบุรี​ กาญจนบุรี​ และนครปฐม​ โดยการลงพื้นที่ในครั้งนี้​ เป็นการติดตามการดําเนินงานอย่างต่อเนื่อง​ โดยการดําเนินงานในส่วนของกระทรวงทรัพยากรธรรมชาติและสิ่งแวดล้อม​ แบ่งการดําเนินงานออกเป็น​ 2 ส่วน​ ดังนี้​ ส่วนที่ 1 การดําเนินงานที่อยู่ภายใต้กระทรวงทรัพยากรธรรมชาติและสิ่งแวดล้อม​ ทั้งในเรื่องปัญหาด้านที่ดินทํากินและด้านทรัพยากรธรรมชาติ​ ปัญหาภัยแล้ง​และการขาดแคลนน้ําเพื่อการเกษตร​ และน้ําอุปโภคบริโภค​ ทั้งน้ําบนดินและน้ําใต้ดิน​ การแก้ไขปัญหาผักตบชวากีดขวางทางน้ํา​ รวมถึงการบริหารจัดการคุณภาพน้ําดี​ น้ําเสีย​ โดยเฉพาะการแก้ไขปัญหาน้ําท่วม​ ซึ่งหากสามารถดําเนินการแก้ไขปัญหาได้​ ขอให้ดําเนินการทันที​ สําหรับในส่วนที่​ 2 ที่ไม่ได้อยู่ในความดูแลของกระทรวงฯ​ ๆ​ จะเป็นผู้ประสานงานและจัดทําข้อเสนอแนวทางแก้ไขปัญหาในการดําเนินงานไปยังหน่วยงานที่เกี่ยวข้องต่อไป​
รัฐบาลไทย-ข่าวทำเนียบรัฐบาล-​ทส.​ ถวายผ้าพระกฐินพระราชทาน​ ประจำปี​ 2563​ ณ​ วัดป่าเลไลยก์วรวิหาร​ จังหวัดสุพรรณบุรี​
วันจันทร์ที่ 12 ตุลาคม 2563
​ทส.​ ถวายผ้าพระกฐินพระราชทาน​ ประจําปี​ 2563​ ณ​ วัดป่าเลไลยก์วรวิหาร​ จังหวัดสุพรรณบุรี​
​ทส.​ ถวายผ้าพระกฐินพระราชทาน​ ประจําปี​ 2563​ ณ​ วัดป่าเลไลยก์วรวิหาร​ จังหวัดสุพรรณบุรี​
พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานผ้าพระกฐินให้กระทรวงทรัพยากรธรรมชาติและสิ่งแวดล้อม​ น้อมนําไปถวายพระสงฆ์จําพรรษากาลถ้วนไตรมาส ณ​ วัดป่าเลไลยก์วรวิหาร​ ตําบลรั้วใหญ่​ อําเภอเมือง​สุพรรณบุรี จังหวัดสุพรรณบุรี​
โดยในวันที่ 11​ ตุลาคม​ 2563 เวลา​ 09.50​ น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​ (รมว.ทส.)​ เป็นประธานฝ่ายฆราวาส​ พระธรรมพุทธิมงคล​ เจ้าอาวาสวัดป่าเลไลยก์วรวิหาร​ เป็นประธานฝ่ายสงฆ์​ ​ในพิธีถวายผ้าพระกฐินพระราชทาน​ ประจําปี​ 2563​ ​​ โดยมี คณะผู้บริหารระดับสูง ข้าราชการ​ พนักงาน​ และเจ้าหน้าที่ในสังกัดกระทรวงฯ​ ส่วนราชการต่างๆ​ ในพื้นที่​ ตลอดจนพุทธศาสนิกชนผู้มีจิตศัทธา พร้อมใจร่วมกันประกอบพิธีถวายผ้าพระกฐินพระราชทาน​ และปวารณาถวายจตุปัจจัย​ เพื่อทํานุบํารุงพระพุทธศาสนา บูรณะพระอาราม และส่วนหนึ่งเป็นทุนการศึกษา​ให้แก่โรงเรียนในพื้นที่จังหวัดสุพรรณ​บุรี​ จํานวน​ 4 โรงเรียน​ประกอบด้วย​ วิทยาลัยสงฆ์สุพรรณบุรีศรีสุวรรณภูมิ​ โรงเรียนกรรณสูตรศึกษาลัย โรงเรียนกาญจนาภิเษกวิทยาลัยสุพรรณบุรี​ โรงเรียนอนุบาลวัดป่าเลไลยก์
อนึ่ง วัดป่าเลไลยก์วรวิหาร เป็นพระอารามหลวงชั้นตรี ชนิดวรวิหาร​ สังกัดคณะสงฆ์มหานิกาย ตั้งอยู่เลขที่​ 249 หมู่ที่​ 2 ตําบลรั้วใหญ่​ อําเภอเมือง​สุพรรณบุรี​ จังหวัดสุพรรณบุรี​ ทางฝั่งด้านทิศตะวันตกของแม่น้ําสุพรรณ​ หรือ​ แม่น้ําท่าจีน​ โดยวัดป่าเลไลยก์ แห่งนี้ได้รับการสถาปนาขึ้นเป็นพระอารามหลวง​ ในสมัยรัชกาลที่ 6 เมื่อวันที่​ 21​ เมษายน​ พ.ศ.​2462 ซึ่งในทุกปีจะมีงานเทศกาลสมโภช​ และนมัสการหลวงพ่อวัดป่าเลไลยก์ 2 ครั้ง​ คือ​ ในวันขึ้น 5 -​ 9​ ค่ํา​ เดือน​ 5 และเดือน​ 12​ ด้วย
รัฐบาลไทย-ข่าวทำเนียบรัฐบาล-ปลัดเกษตรฯ มอบหมายทุกหน่วยงานที่เกี่ยวข้อง ติดตามเฝ้าระวังสถานการณ์น้ำอย่างใกล้ชิด พร้อมตั้ง Warroom เพื่อรายงานสถานการณ์เร่งด่วนตลอด 24 ชั่วโมง
วันจันทร์ที่ 12 ตุลาคม 2563
ปลัดเกษตรฯ มอบหมายทุกหน่วยงานที่เกี่ยวข้อง ติดตามเฝ้าระวังสถานการณ์น้ําอย่างใกล้ชิด พร้อมตั้ง Warroom เพื่อรายงานสถานการณ์เร่งด่วนตลอด 24 ชั่วโมง
ปลัดเกษตรฯ มอบหมายทุกหน่วยงานที่เกี่ยวข้อง ติดตามเฝ้าระวังสถานการณ์น้ําอย่างใกล้ชิด พร้อมตั้ง Warroom เพื่อรายงานสถานการณ์เร่งด่วนตลอด 24 ชั่วโมง
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังการประชุมศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ณ กระทรวงเกษตรและสหกรณ์ ว่า จากสถานการณ์ภัยพิบัติที่เกิดขึ้นในปัจจุบัน ทําให้เกิดน้ําท่วมขังในหลายพื้นที่ จึงได้มอบหมายให้สํานักงานเกษตรและสหกรณ์จังหวัดแต่ละจังหวัด ติดตามและรายงานสถานการณ์น้ําและปัญหาอุทุกภัย รวมทั้งรายงานความเสียหาย เพื่อให้ทุกหน่วยงานที่เกี่ยวข้องเข้าไปบูรณาการช่วยเหลือ โดยในเบื้องต้นได้รับฟังและติดตามสถานการณ์จากสํานักงานเกษตรและสหกรณ์จังหวัดแต่ละจังหวัด อาทิ จังหวัดเพชรบุรี สระแก้ว นครราชสีมา กาญจนบุรี ราชบุรี และจันทบุรี เป็นต้น ผ่านการประชุมทางไกล Video Conference เพื่อให้สามารถติดตามและช่วยเหลือแก้ไขปัญหาได้ทันท่วงที
ทั้งนี้ ได้สั่งการให้จัดตั้ง Warroom เพื่อรายงานสถานการณ์เร่งด่วนตลอด 24 ชั่วโมง โดยจะทําหน้าที่รายงาน แจ้งเตือน รวมถึงออกมาตรการเชิงรุกเพื่อป้องกันความเสียหายและประชาสัมพันธ์สร้างการรับรู้ต่อประชาชน เพื่อลดความเสียหายและผลกระทบที่จะเกิดขึ้นให้น้อยที่สุด
รัฐบาลไทย-ข่าวทำเนียบรัฐบาล-ทส.ลงนามความร่วมมือหนุนเครือซีพี-ซีพีเอฟ สร้างโลกสีเขียว
วันจันทร์ที่ 12 ตุลาคม 2563
ทส.ลงนามความร่วมมือหนุนเครือซีพี-ซีพีเอฟ สร้างโลกสีเขียว
ทส.ลงนามความร่วมมือหนุนเครือซีพี-ซีพีเอฟ สร้างโลกสีเขียว
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายศุภชัย เจียรวนนท์ ประธานคณะผู้บริหาร บริษัท เครือเจริญโภคภัณฑ์ จํากัด ร่วมเป็นสักขีพยานการลงนามความร่วมมือ "การปกป้องการเปลี่ยนแปลงสภาพภูมิอากาศ (Climate Change)" ระหว่างกระทรวงทรัพยากรธรรมชาติและสิ่งแวดล้อม โดยกรมป่าไม้ กรมอุทยานแห่งชาติ สัตว์ป่า และพันธุ์พืช และองค์การบริหารจัดการก๊าซเรือนกระจก (องค์การมหาชน) กับบริษัทเจริญโภคภัณฑ์อาหาร จํากัด (มหาชน) หรือซีพีเอฟ เพื่อดําเนินการอนุรักษ์ ฟื้นฟู ปลูกป่าบกและป่าชายเลน ระยะที่ 2 ครอบคลุมพื้นที่รวมกว่า 26,000 ไร่ มุ่งสู่การมีส่วนร่วมปกป้องการเปลี่ยนแปลงสภาพภูมิอากาศ เพื่อความมั่นคงทางอาหารและสร้างสมดุลธรรมชาติอย่างยั่งยืน ณ โรงแรมวอลดอร์ฟ แอสโทเรีย กรุงเทพฯ
นายวราวุธ ศิลปอาชา ได้กล่าวแสดงวิสัยทัศน์เรื่อง "การบริหารจัดการและร่วมปกป้องการเปลี่ยนแปลงสภาพภูมิอากาศ โดยการมีส่วนร่วมของทุกภาคส่วน" ว่าการลงนามบันทึกข้อตกลงในวันนี้ เป็นความร่วมมือในการพัฒนาประเทศไทยในระยะยาว โครงการอนุรักษ์ ฟื้นฟู ปลูกป่าบกและป่าชายเลน ระยะที่ 2 ในโครงการซีพีเอฟ รักษ์นิเวศ ลุ่มน้ําป่าสัก เขาพระยาเดินธง จังหวัดลพบุรี และโครงการซีพีเอฟ ปลูก ปัน ป้อง ป่าชายเลน พื้นที่อ่าวไทย ตัว ก.จังหวัดสมุทรสาคร จะช่วยสนับสนุนการดําเนินงานตามยุทธศาสตร์ชาติ และการมีส่วนร่วมลดการปล่อยก๊าซเรือนกระจกผ่านมาตรการต่างๆ ตามเป้าหมายความยั่งยืนขององค์การสหประชาชาติ (SDGs) ตลอดจนส่งเสริมการมีส่วนร่วมของทุกภาคส่วนให้ตระหนักรู้ต่อผลกระทบของก๊าซเรือนกระจก ส่งเสริมการปลูกต้นไม้เพื่อเพิ่มพื้นที่สีเขียวในพื้นที่ป่าเสื่อมโทรม ทําให้พื้นที่กลับมาอุดมสมบูรณ์ ช่วยสร้างสมดุลทางธรรมชาติ และส่งเสริมการอยู่ร่วมกับป่า มีการพัฒนาป่าให้เป็นแหล่งเรียนรู้ สร้างอาชีพและรายได้ เพื่อยกระดับคุณภาพชีวิตของคนในชุมชนอย่างยั่งยืน
รัฐบาลไทย-ข่าวทำเนียบรัฐบาล-ศบค.มท. กำชับผู้ว่าฯ นายอำเภอชายแดนเมียนมาดำเนินมาตรการป้องกันโรคอย่างเคร่งครัด พร้อมเฝ้าระวังการลักลอบเข้าเมืองผิดกฎหมายอย่างเข้มข้นเพื่อสกัดกั้นโควิด-19
วันจันทร์ที่ 12 ตุลาคม 2563
ศบค.มท. กําชับผู้ว่าฯ นายอําเภอชายแดนเมียนมาดําเนินมาตรการป้องกันโรคอย่างเคร่งครัด พร้อมเฝ้าระวังการลักลอบเข้าเมืองผิดกฎหมายอย่างเข้มข้นเพื่อสกัดกั้นโควิด-19
ศบค.มท. กําชับผู้ว่าฯ นายอําเภอชายแดนเมียนมาดําเนินมาตรการป้องกันโรคอย่างเคร่งครัด พร้อมเฝ้าระวังการลักลอบเข้าเมืองผิดกฎหมายอย่างเข้มข้นเพื่อสกัดกั้นโควิด-19
เมือวันที่ 11 ต.ค. 63 ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า ตามที่ ศบค.มท. ได้แจ้งให้ทุกจังหวัดโดยเฉพาะอย่างยิ่งจังหวัดชายแดนด้านเมียนมา เพิ่มความเข้มข้นในการเฝ้าระวังไม่ให้มีการลักลอบเดินทางเข้ามาในประเทศไทยโดยผิดกฎหมาย รวมทั้งให้บูรณาการส่วนราชการและหน่วยงานที่เกี่ยวข้องในระดับพื้นที่ติดตามค้นหาแรงงานต่างด้าวที่ลักลอบกลับเข้าประเทศไทยโดยผิดกฎหมาย
เนื่องจากปรากฏข่าวสารทางสื่อมวลชนว่า มีการตรวจพบผู้ติดเชื้อโควิด-19 เป็นพนักงานขับรถชาวเมียนมา ซึ่งเดินทางเข้ามาในประเทศไทยผ่านด่านชายแดนอําเภอแม่สอด จังหวัดตาก และมีผู้ที่สัมผัสผู้ติดเชื้ออยู่ระหว่างการกักตัว ซึ่งอาจนําไปสู่ความเสี่ยงในการแพร่ระบาดของโรคโควิด-19 ในประเทศไทย
เพื่อเป็นการป้องกัน เฝ้าระวัง และสกัดกั้นการแพร่ระบาดของโรคโควิด-19 ในพื้นที่จังหวัดชายแดนด้านเมียนมา นายฉัตรชัย พรหมเลิศ ปลัดกระทรวงมหาดไทยในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดชายแดนด้านเมียนมา 10 จังหวัด (กาญจนบุรี ชุมพร เชียงราย เชียงใหม่ ตาก ประจวบคีรีขันธ์ เพชรบุรี แม่ฮ่องสอน ระนอง และราชบุรี) ให้กําชับและเน้นย้ํานายอําเภอรวมถึงหน่วยงานที่เกี่ยวข้อง ดําเนินการตามมาตรการและแนวทางปฏิบัติของการป้องกันโรคสําหรับผู้เดินทางเข้ามาในราชอาณาจักรผ่านจุดผ่านแดนในพื้นที่รับผิดชอบโดยเคร่งครัด พร้อมทั้งเพิ่มความเข้มงวด เฝ้าระวัง ป้องกันมิให้มีการลักลอบเดินทางเข้าประเทศของบุคคลจากประเทศเพื่อนบ้านอย่างผิดกฎหมายผ่านช่องทางธรรมชาติบริเวณชายแดน หากพบกรณีดังกล่าวให้ดําเนินการตามระเบียบกฎหมายที่เกี่ยวข้องและมาตรการป้องกันโรคที่กระทรวงสาธารณสุขกําหนด ทั้งนี้ ให้รายงานสถานการณ์และจํานวนผู้ติดเชื้อรายใหม่ที่พบจากการเดินทางผ่านแดนด้านเมียนมา หรือผู้ที่สัมผัสกับผู้ที่เดินทางผ่านแดนด้านเมียนมาและตรวจพบการติดเชื้อให้กระทรวงมหาดไทยทราบโดยเร่งด่วน
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ร่วมน้อมรำลึก วันคล้ายวันสวรรคตในหลวง รัชกาลที่ 9 พระมหากษัตริย์ผู้ทรงพระคุณอันประเสริฐของแผ่นดินไทย
วันจันทร์ที่ 12 ตุลาคม 2563
สํานักงานปลัดกระทรวงกลาโหม ร่วมน้อมรําลึก วันคล้ายวันสวรรคตในหลวง รัชกาลที่ 9 พระมหากษัตริย์ผู้ทรงพระคุณอันประเสริฐของแผ่นดินไทย
เนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม ของทุกปี พสกนิกรทุกหมู่เหล่าล้วนมีความตั้งใจที่จะแสดงออกถึงความจงรักภักดี และรําลึกในพระมหากรุณาธิคุณอันยิ่งใหญ่อย่างหาที่สุดมิได้
ที่พระองค์ได้ทรงบําเพ็ญพระราชกรณียกิจ บําบัดทุกข์บํารุงสุขแก่ปวงชนชาวไทยตลอดมา
โดย พลเอก ณัฐ อินทรเจริญ ปลัดกระทรวงกลาโหม พร้อมด้วย คุณรมิดา อินทรเจริญ นายกสมาคมภริยาข้าราชการ สํานักงานปลัดกระทรวงกลาโหม เป็นประธานในพิธีทําบุญตักบาตร และพิธีสวดพระพุทธมนต์ถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสวันคล้ายวันสวรรคต ในศาลาว่าการกลาโหม โดยมีพิธีสวดพระพุทธมนต์ ถวายภัตตาหาร และจตุปัจจัยไทยธรรมแด่พระสงฆ์จํานวน 10 รูป และพิธีทําบุญตักบาตรพระสงฆ์และสามเณร จํานวน 89 รูป
ทั้งนี้ ข้าราชการของสํานักงานปลัดกระทรวงกลาโหมจักน้อมนําแนวทางตามที่พระองค์ได้พระราชทานไว้เป็นเครื่องยึดเหนี่ยวในการปฏิบัติหน้าที่ และปฏิบัติตน เพื่อสร้างคุณประโยชน์แก่ประเทศชาติ และประชาชนสืบไป(12 ต.ค. 63)